
Predmet:
Zapisnik sa sjednice Upravnog odbora VZ Karlovačke županije

Datum:
26.02.2015.

Mjesto:
Prostorije VZKŽ u Karlovcu 

Vrijeme:
početak u 18:00 sati

Broj:

01-13/2015.

Nazočni članovi U.O.: Robert Hranilović, Goran Franković, Dragutin Foschio, F. Kolić , M. Babić, Ž. Vrđuka, M. Bert, M. Močilac, D. Kekić, Stjepan Plesac, I. Turković, I. Valčić, G. Milčić, J. Ribarić  
Opravdali izostanak: Ž. Šafar, I. Šetinc, R. Kosanović, B. Skukan 
Zapisničar: Dragutin Foschio  
Ostali prisutni: A. Petrić
Predsjednik Vatrogasne zajednice Karlovačke županije otvara sjednicu Upravnog odbora VZ Karlovačke županije. Pozdravlja prisutne i zahvaljuju svima na odazivu, te predlaže slijedeći:

Dnevni red:

1. Prihvaćanje zapisnika sa predhodne sjednice U.O. VZKŽ,

2. Potvrđivanje Odluka Kolegija VZKŽ,

3. Izvješće o radu VZ Karlovačke županije za 2014. g.,

4. Izvješće Nadzornog odbora VZKŽ za 2014.g.,  

5. Izvješće Inventurne komisije VZKŽ za 2014.g.,

6. Financijsko izvješće VZKŽ za 2014.g.,

7. Prijedlog izmjena i dopuna Statuta VZKŽ,  
8. Prijedlog i kriterij raspodjele financijskih sredstava za VZ i DVD u 2015.g.  
9. Plan nabave VZKŽ u 2015.g.,  

10. Prijedlog za dodjelu povelje i plakete s likom M. Kolarića, 

11. Informacija o radu Predsjedništva HVZ,
12. Ostale različitosti,
Dnevni red je jednoglasno usvojen.  

Ad.1. Predsjednik VZKŽ Robert Hranilović ukratko prezentira zapisnik sa prethodne sjednice UO VZKŽ, zapisnik je dostavljen u materijalima, a budući da nije bilo primjedaba i rasprave isti daje na usvajanje, te ga članovi Upravnog odbora jednoglasno usvajaju. 

Ad. 2. Predsjednik Hranilović iznosi odluke i tematiku koja je odrađena  na sjednici Kolegija, Odluke su dostavljene u materijalima za sjednicu. Prezentirane Odluke Kolegija privitak su ovom Zapisniku.
Predlaže da se Odluke Kolegija prihvate.  

Članovi Upravnog odbora bez rasprave prihvačaju Odluke Kolegija. 

Ad.3. Predsjednik Hranilović, upoznaje članove UO da dostave izvješća za 2014.g. kao i prijedloge svojih Planova za 2015.g. kako bi se to moglo uklopiti u materijale za Skupštinu VZKŽ.
Članovi UO jednoglasno prihvačaju prijedlog bez rasprave. 
Ad. 4. Predsjednik Robert Hranilović, iznosi da je Nadzorni odbor izvršio uvid u poslovanje i rad VZKŽ bez primjedbi pa se takovo izvješće upučuje na Skupštinu VZKŽ. 
G. Milčić, prezentira Izvješće NO. 

Članovi UO bez rasprave prihvačaju Izvješće i upučuju ga na Skupštinu VZKŽ.
Ad. 5. Predsjednik Hranilović, iznosi Izvješće Inventurne komisije koja je izvršila svoju zadaću sa 31.12.2014.g. te predlaže da se Izvješće prihvati. 

Članovi UO bez rasprave prihačaju Izvješće Inventurne komisije. 

Ad. 6. Predsjednik Hranilović, upoznaje da su članovi UO Izvješće dobili u materijalima kao što je traženo i nada se da su ga svi proučili. 

A. Petrić, daje detaljnije obrazloženje. 

G. Franković, sva sredstva su kanalizirana na VZKŽ, što je KŽ prethodno prepoznala kao dobar naćin. Ulagalo se u sistem veze, sufinanciranje vozila i opreme, a isto će biti i kod održavanja i popravaka, ali će ista biti na raspolaganju VZKŽ ako zatreba. 

F. Kolić, upoznaje da DVD Zagorje ima autocisternu koja bi se mogla dodjeliti na razini VZKŽ, a za uzvrat ako je moguće dodjeliti DVD polovno terensko vozilo. 

Članovi UO bez rasprave prihvačaju informaciju i Financijsko izvješće VZKŽ za 2014.g.    
Ad.7. Predsjednik Hranilović, daje obrazloženje zašto dolazi do promjena Statuta na svim razinama, a najviše je vezano sa usklađenjem sa Zakonom o udrugama. Komisija na razini VZKŽ mora dati prijedlog novog Statuta koji bi bio prezentiran na sjednici UO u travnju 2015.g. prije održavanja Skupštine.  
D. Kekić, pita dali su predloženi Statuti od HVZ u redu. 

G. Franković, sve ovisi od osobe do osobe u Uredu državne uprave, primjerci su kao takovi izrađeni u HVZ i nalaze se na našem portalu, ali su dostavljeni i svim članovima UO. Posebno napominje ako dođe do promjene simbola, to svakako treba unijeti u Statut, a prethodno zatražiti i dobiti odobrenje općina i gradova.
Članovi UO jednoglasno prihvačaju dobivenu informaciju.  
Ad.8. Predsjednik Hranilović, objašnjava članak 7. Premije osiguranja koji je za VZKŽ u 2015.g. u visini od 53.287,50 kn. Predlaže da se u ovoj godini ide sa 40.000,00 kn. prema DVD Kamanje za sufinanciranje nabavke vatrogasnog vozila, a ostatak u visini 13.287,50 kn prema DVD iz VZG Ozalj za sufinanciranje sistema veze. DVD moraju podnijeti zahtjev na propisanom obrascu koji prije slanja u HVZ mora ovjeriti i VZKŽ. 

Prema članku 9. Premije osiguranja očekivana sredstva za VZKŽ u 2015.g. iznose 80.673,60 kn i kada se napravi raspodjela u VZKŽ dostaviti će se VZ na znanje. 

U vezi obilježavanja obljetnica DVD u 2015.g. dobivaju se sredstva od HVZ koja su propisana kriterijem koje je usvojilo Predsjedništvo HVZ. Za dobivena sredstva može se nabaviti vatrogasna oprema, a ista treba pravdati računima krajem godine. 

Članovi UO jednoglasno prihvačaju informaciju i prijedlog raspodjele fin. sredstava.  

Ad.9. Predsjednik Hranilović, iznosi Plan nabave VZKŽ za 2015.g. koji je dostavljen u materijalima za ovu sjednicu. U narednom razdoblju dostaviti će se i dodatak planu razrađen po pozicijama odnosno kontima kako bi preglednost Plana bila bolja.  

Članovi UO jednoglasno prihvačaju Plan nabave VZKŽ za 2015.g.  

Ad.10. Predsjednik Hranilović, upoznaje da smo zaprimili od naših članica tri zahtjeva za visoka priznanja HVZ o kojima je raspravljala Komisija za odlikovanja i priznanja VZKŽ, te da je nakon uvida ustanovljeno da jedan prijedlog ne zadovoljava propisane uvjete Pravilnikom, jedan prijedlog je prolongiran za naredno razdoblje, a prijedlog je da se Marijanu Kurelac dodjeli Plaketa s likom Mirka Kolarića kao što stoji u materijalima s obrazloženjem za ovu sjednicu. 

Na osnovu prijedloga DVD Slunj, predlaže se da se prihvate prijedlozi za pet Počasnih viših vatrogasnih časnika, a prijedlozi upute u HVZ na daljnu proceduru. 

Članovi UO jednoglasno prihvačaju iznešene prijedloge i predlažu da se djelatnici VZKŽ A. Petrić dodjeli adekvatno vatrogasno priznanje obzirom da do sada nije dobila niti jedno takovo priznanje. Također predlažu da se sa razine VZKŽ u narednom razdoblju predlažu vatrogasna priznanja i za ostale članove tijela VZKŽ jer dojam je da mnogi to zaslužuju a nitko ih ne predlaže.  

Ad.11. Predsjednik Hranilović, iznosi informaciju sa zadnje sjednice Predsjedništva HVZ gdje je najviše bilo govora o izmjenama Statuta na svim razinama, zatim o potrebi organizacije seminara za djelatnike koji rade na računovodstveno knjigovodstvenim poslovima. Seminar je održan u Stupniku i ocjenjen je vrlo korisnim. Bilo je riječi i o korištenju vozila 24 sata. HVZ će zatražiti dodatna uputstva kako se nitko ne bi našao u prekršaju. 

Članovi UO jednoglasno prihvačaju dobivene informacije.   

Ad.12. Različito: G. Franković, upoznaje članove UO sa izrađenom GIS mapom, pokazuje njezine prednosti, a sve to bi trebalo dati rezultata u operativnom djelovanju. Korištenje je potpuno besplatno. Na mapama postoji puno podataka koji su unešeni i vidljivi i koji koriste našim vatrogascima. Najveći posao odradila su dvojica vatrogasaca JVP Klc. W. Pajić i B. Seljan s aktivnim radom preko 250 sati. Prijedlog je da se isti nagrade sa 5.000,00 kn neto svakom pojedinačno, jednokratno. 

Članovi UO nakon prezentacije urađenog i iznešenog prijedloga isti jednoglasno prihvačaju.   
Budući se više nitko nije javio za diskusiju, predsjednik Hranilović zaključuje sjednicu Upravnog odbora VZKŽ u 20,00 sati.
   Zapisničar:







    PredsjednikVZKŽ:                 Dragutin Foschio,dipl.ing




        Robert Hranilović, dipl.ing.










